
44                                                          DR.31.10.2017                                                

 
Belanjawan tidak realistik, tidak berasas angka yang betul dan tepat. Ia sebenarnya tidak 
betul sama sekali. Hakikatnya, kita mengadunkan Belanjawan ini dengan menggunakan 
kepakaran-kepakaran dari pelbagai pihak dan mendapatkan pendapat dan pandangan 
daripada pelbagai pihak yang berkepentingan. Kita bukan macam bajet Pakatan Harapan. 
Buat sendiri, syok sendiri, rasa hebat tapi sebenarnya ia tidak boleh memberi apa-apa pun 
kepada rakyat sekalian.   

Tuan Yang di-Pertua, saya sebut tadi bahawa tidak betul kalau kita katakan bahawa 
bajet ini hanya bersifat one-off sahaja. Kerana, antara buktinya ialah kita lihat bahawa RM2.3 
bilion kalau diperuntukkan untuk insentif seperti baja input pengeluaran, itu sebenarnya 
adalah jangka panjang. Kalau tadi kita bagi one-off RM200 sebulan kepada pesawah padi, 
kita juga merancang untuk bagaimana mereka meningkatkan pengeluaran hasil dan 
sebagainya. Misalnya juga, RM500 juta diperuntukkan untuk mengenai infrastruktur, 
misalnya, ini menunjukkan bahawa kita merancang dalam pelbagai keadaan dan suasana 
jangka pendek, jangka sederhana dan sebagainya. Yang hakikatnya sebenarnya kita dapat 
lihat dengan jelas bahawa Belanjawan ini adalah usaha bersungguh-sungguh untuk 
meneruskan bagi membolehkan negara kita mencapai satu tahap yang dibanggakan dan kita 
sebaris dengan negara-negara maju di seluruh dunia.  

Datuk Noor Ehsanuddin bin Mohd. Harun Narrashid [Kota Tinggi]: Boleh, Yang 
Berhormat? 

Dato' Dr. Shamsul Anuar bin Haji Nasarah [Lenggong]: Yang Berhormat Kota 
Tinggi, sila. 

Timbalan Yang di-Pertua [Dato’ Sri Haji Ismail bin Haji Mohamed Said]: Ya, sila. 

Datuk Noor Ehsanuddin bin Mohd. Harun Narrashid [Kota Tinggi]: Terima 
kasih, Tuan Yang di-Pertua. Terima kasih Yang Berhormat Lenggong beri saya peluang untuk 
mencelah. Saya terpanggil untuk bertanya kepada Yang Berhormat Lenggong sebab saya 
dengar banyak mengatakan Bajet kita tidak realistik, Bajet ini sebenarnya syok sendiri dan 
sebagainya.  

Akan tetapi, saya berfikiran dan berpandangan berbeza sebab saya apabila dapat 
Bajet ini, kita baca dengan teliti, data-data ini, mungkin separuh kita faham, separuh kita tidak 
faham tapi yang pastinya Yang Berhormat Lenggong, saya difahamkan dalam pertemuan-
pertemuan dengan Aspirasi TN50, lebih sejuta engagement kepada belia, dan daripada itu, 
Yang Amat Berhormat  Perdana Menteri buka sekali LINE, buka Whatsapp group, Insta group 
supaya dapat feedback. Dan sebenarnya terjemahan Bajet ini dengan begitu detailed sekali 
merangkumi begitu banyak segmen-segmen masyarakat. Dan ini bukan kali pertama. Kita 
lihat tiap-tiap tahun kerangka yang dibina oleh Kerajaan kita melibatkan jentera-jentera dalam 
Kementerian Kewangan yang begitu detailed. Itu satu pembuktian bahawa Bajet ini bukan 
satu perkara yang main-main.   

Jadi, apa pandangan Yang Berhormat Lenggong apabila ada pihak mengatakan 
sama ada mereka ini sebenarnya sengaja dengki, sakit telinga dengar, menuduh yang bukan-
bukan atau dia memang cemburulah dengan kenyataan bahawa Bajet ini adalah antara yang 
terbaik? Jadi apa pandangan Yang Berhormat Lenggong? 

Dato' Dr. Shamsul Anuar bin Haji Nasarah [Lenggong]: Sakit pun ada, cemburu 
pun ada, iri hati pun ada... 

Datuk Noor Ehsanuddin bin Mohd. Harun Narrashid [Kota Tinggi]: Sakit telinga. 

Dato' Dr. Shamsul Anuar bin Haji Nasarah [Lenggong]:  Kerana apa? Kerana 
mereka tidak dapat kemukakan bajet yang terbaik. 

Datuk Noor Ehsanuddin bin Mohd. Harun Narrashid [Kota Tinggi]: Sakit kepala 
mungkin juga? 

Dato' Dr. Shamsul Anuar bin Haji Nasarah [Lenggong]:  Mungkin ada. Akan 
tetapi sebenarnya saya hendak sebut tadi bahawa kita sedang menyediakan yang terbaik 
untuk rakyat, masa depan. Adik-adik kita yang ada di belakang ini. Daripada RM282 bilion, 
RM61 bilion untuk anak-anak kita di universiti itu sahaja. Di pengajian tinggi, misalnya... 
[Tepuk]  Kita bukan bercakap hendak bawa pendidikan kita bertaraf dunia sahaja. Kita juga 
bercakap soal bagaimana hendak menyelesaikan isu-isu kecil. Anak kecil tidak ada kasut 
sekolah, anak kecil tidak ada baju pun diambil kira, di samping kita hendak meningkatkan 
ranking universiti dan sebagainya.  



Belanjawan tidak realistik, tidak berasas angka yang betul dan tepat. Ia sebenarnya tidak betul sama sekali. Hakikatnya, kita mengadunkan Belanjawan ini dengan menggunakan kepakaran-kepakaran dari pelbagai pihak dan mendapatkan pendapat dan pandangan daripada pelbagai pihak yang berkepentingan. Kita bukan macam bajet Pakatan Harapan. Buat sendiri, syok sendiri, rasa hebat tapi sebenarnya ia tidak boleh memberi apa-apa pun kepada rakyat sekalian. Tuan Yang di-Pertua, saya sebut tadi bahawa tidak betul kalau kita katakan bahawa bajet ini hanya bersifat one-off sahaja. Kerana, antara buktinya ialah kita lihat bahawa RM2.3 bilion kalau diperuntukkan untuk insentif seperti baja input pengeluaran, itu sebenarnya adalah jangka panjang. Kalau tadi kita bagi one-off RM200 sebulan kepada pesawah padi, kita juga merancang untuk bagaimana mereka meningkatkan pengeluaran hasil dan sebagainya. Misalnya juga, RM500 juta diperuntukkan untuk mengenai infrastruktur, misalnya, ini menunjukkan bahawa kita merancang dalam pelbagai keadaan dan suasana jangka pendek, jangka sederhana dan sebagainya. Yang hakikatnya sebenarnya kita dapat lihat dengan jelas bahawa Belanjawan ini adalah usaha bersungguh-sungguh untuk meneruskan bagi membolehkan negara kita mencapai satu tahap yang dibanggakan dan kita sebaris dengan negara-negara maju di seluruh dunia. Datuk Noor Ehsanuddin bin Mohd. Harun Narrashid [Kota Tinggi]: Boleh, Yang Berhormat?. Dato' Dr. Shamsul Anuar bin Haji Nasarah [Lenggong]: Yang Berhormat Kota Tinggi, sila. Timbalan Yang di-Pertua [Dato' Sri Haji Ismail bin Haji Mohamed Said]: Ya, sila. Datuk Noor Ehsanuddin bin Mohd. Harun Narrashid [Kota Tinggi]: Terima kasih, Tuan Yang di-Pertua. Terima kasih Yang Berhormat Lenggong beri saya peluang untuk mencelah. Saya terpanggil untuk bertanya kepada Yang Berhormat Lenggong sebab saya dengar banyak mengatakan Bajet kita tidak realistik, Bajet ini sebenarnya syok sendiri dan sebagainya. Akan tetapi, saya berfikiran dan berpandangan berbeza sebab saya apabila dapat Bajet ini, kita baca dengan teliti, data-data ini, mungkin separuh kita faham, separuh kita tidak faham tapi yang pastinya Yang Berhormat Lenggong, saya difahamkan dalam pertemuan- pertemuan dengan Aspirasi TN50, lebih sejuta engagement kepada belia, dan daripada itu, Yang Amat Berhormat Perdana Menteri buka sekali LINE, buka Whatsapp group, Insta group supaya dapat feedback. Dan sebenarnya terjemahan Bajet ini dengan begitu detailed sekali merangkumi begitu banyak segmen-segmen masyarakat. Dan ini bukan kali pertama. Kita lihat tiap-tiap tahun kerangka yang dibina oleh Kerajaan kita melibatkan jentera-jentera dalam Kementerian Kewangan yang begitu detailed. Itu satu pembuktian bahawa Bajet ini bukan satu perkara yang main-main. Jadi, apa pandangan Yang Berhormat Lenggong apabila ada pihak mengatakan sama ada mereka ini sebenarnya sengaja dengki, sakit telinga dengar, menuduh yang bukan- bukan atau dia memang cemburulah dengan kenyataan bahawa Bajet ini adalah antara yang terbaik? Jadi apa pandangan Yang Berhormat Lenggong?. Dato' Dr. Shamsul Anuar bin Haji Nasarah [Lenggong]: Sakit pun ada, cemburu pun ada, iri hati pun ada... Datuk Noor Ehsanuddin bin Mohd. Harun Narrashid [Kota Tinggi]: Sakit telinga. Dato' Dr. Shamsul Anuar bin Haji Nasarah [Lenggong]: Kerana apa? Kerana mereka tidak dapat kemukakan bajet yang terbaik. Datuk Noor Ehsanuddin bin Mohd. Harun Narrashid [Kota Tinggi]: Sakit kepala mungkin juga?. Dato' Dr. Shamsul Anuar bin Haji Nasarah [Lenggong]: Mungkin ada. Akan tetapi sebenarnya saya hendak sebut tadi bahawa kita sedang menyediakan yang terbaik untuk rakyat, masa depan. Adik-adik kita yang ada di belakang ini. Daripada RM282 bilion, RM61 bilion untuk anak-anak kita di universiti itu sahaja. Di pengajian tinggi, misalnya... [Tepuk] Kita bukan bercakap hendak bawa pendidikan kita bertaraf dunia sahaja. Kita juga bercakap soal bagaimana hendak menyelesaikan isu-isu kecil. Anak kecil tidak ada kasut sekolah, anak kecil tidak ada baju pun diambil kira, di samping kita hendak meningkatkan ranking universiti dan sebagainya.